cometadata/datacite-titles-descriptions-related-identifiers huggingface dataset:
DOI: 10.14457/cu.the.2007.1943
title: พัฒนาการของรายการแข่งขันชิงรางวัลทางโทรทัศน์ในประเทศไทย

description: การวิจัยครั้งนี้เป็นการวิจัยเชิงคุณภาพ โดยมีวัตถุประสงค์ 2 ข้อคือ 1. เพื่อศึกษาพัฒนาการของรายการแข่งขันชิงรางวัลทางโทรทัศน์ในประเทศไทย 2. เพื่อศึกษาถึงปัจจัยที่มีผลต่อพัฒนาการด้านองค์ประกอบของรายการแข่งขันชิงรางวัลทางโทรทัศน์ในประเทศไทย โดยใช้การวิจัยด้วยการสัมภาษณ์แบบเจาะลึกกลุ่มผู้ผลิตรายการแข่งขันชิงรางวัลทางโทรทัศน์ในประเทศไทย และผู้ที่มีประสบการณ์เกี่ยวกับรายการแข่งขันชิงรางวัลทางโทรทัศน์ในประเทศไทย ผลการวิจัยพบว่า รายการแข่งขันชิงรางวัลทางโทรทัศน์ในประเทศไทยนั้นมีพัฒนาการแต่ละช่วงซึ่งแบ่งได้เป็น 7 ช่วง ได้แก่ 1. ยุคแรกเริ่มของรายการแข่งขันชิงรางวัลทางโทรทัศน์ 2. ยุคเปลี่ยนรูปแบบสู่รายการเกมโชว์ 3. ยุคเริ่มต้นของบริษัทผู้ผลิตรายการ 4. ยุครายการเกมโชว์ครองตลาด 5. ยุคการเพิ่มจำนวนของรายการ 6. ยุคทองของรายการควิซโชว์ 7. ยุครายการชะลอตัว สำหรับปัจจัยที่มีผลต่อพัฒนาการด้านองค์ประกอบต่างๆ ได้แก่ 1. เนื้อหาของรายการที่แปลกใหม่ มีความน่าสนใจมีผลต่อความนิยมของรายการ และความสนใจของผู้อุปถัมภ์รายการ 2. พิธีกรที่มีความสามารถและมีบทบาทเพิ่มมากขึ้นมีผลต่อความนิยมของรายการและความชื่นชอบของผู้ชม 3. ผู้เข้าแข่งขันมีผลต่อความน่าสนใจของรายการ 4.ผู้ชมในห้องส่ง มีผลต่อความสนุกสนานและอารมณ์ร่วมในรายการ 5. ผู้ชมทางบ้าน มีผลต่อเรทติ้งของรายการ 6. ของรางวัลมีผลต่อความน่าสนใจของรายการ ยิ่งของรางวัลมีจำนวนมากขึ้นเท่าไร ยิ่งทำให้ผู้ชมให้ความสนใจในรายการมากยิ่งขึ้น 7. กติกาในรายการส่งผลต่อความสนุกสนานของเกมการแข่งขัน 8. ทีมงานผลิตรายการมีผลต่อการสร้างสรรค์รายการ 9. ฉากมีผลต่อความน่าสนใจและรูปแบบการนำเสนอรายการ 10. เทคนิคและเทคโนโลยีที่มีความทันสมัยมากขึ้นทั้งในด้านการตัดต่อ แสง เสียง และอุปกรณ์การถ่ายทำส่งผลให้รูปแบบการนำเสนอมีความน่าสนใจและมีความแปลกใหม่มากยิ่งขึ้น 11. ช่วงเวลาออกอากาศ มีผลต่อความนิยมของรายการรวมทั้งมีผลต่อรูปแบบและเนื้อหาของรายการ 12. ผู้อุปถัมภ์รายการ มีผลต่อมูลค่าของรางวัลในรายการ 13. บริษัทผู้ผลิต มีผลต่อภาพรวมของรายการทั้งรูปแบบ และวิธีการนำเสนอ
DOI: 10.5258/soton/d1021
title: Dataset for Multicarrier Division Duplex Aided Millimeter Wave Communications

description: This is the dataset of the accepted paper (July 18, 2019) R. Rajashekar, C. Xu, N. Ishikawa, L-L. Yang and L. Hanzo, "Multicarrier Division Duplex Aided Millimeter Wave Communications,"
DOI: 10.5281/zenodo.3345889
title: Anomaly-free, flavour-dependent U(1) charge assignments for Standard Model/Standard Model plus three right-handed neutrino fermionic content

description: We present lists of anomaly-free charge combinations up to a maximum magnitude charge Qmax given by the number at the end of the filename. Filenames beginning "SMcharges" are for the Standard Model fermion content, whereas "SMnuRcharges" are for Standard Model plus three right-handed neutrino fermion content. Use the bunzip2 program to unpack the larger files with a bz2 suffix. The files searchU1.cpp and searchU1.h contain C++ files (in the 2014 standard) to produce the solutions. runme.sh is a bash script that compiles the programs and then runs it several times, once to produce each file. filterNeut.cpp contains an example program that reads in one of the solution lists, applies a filter to it, and only prints out solutions that satisfy the filter. These data and programs are based on this paper: https://arxiv.org/abs/1812.04602
description: This version augments v1.0.0 with the SMnuR solutions up to and including Qmax=10
DOI: 10.14457/cu.the.2007.1944
title: ผลกระทบจากมาตรการจัดสรรเลขหมายโทรคมนาคมของคณะกรรมการกิจการโทรคมนาคมแห่งชาติที่มีต่อบริษัท ทีโอที จำกัด (มหาชน)

description: ในอดีตการให้บริการโทรคมนาคมในประเทศไทย เป็นการให้บริการโดยหน่วยงานของรัฐ คือ ทศท. และ กสท. และมีการให้เอกชนเข้าร่วมการให้บริการโดยอยู่ภายใต้การกำกับของหน่วยงาน เมื่อมีการบังคับใช้กฎหมาย 2 ฉบับ คือ พ.ร.บ. องค์กรจัดสรรคลื่นความถี่และกำกับกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. 2543 และ พ.ร.บ. การประกอบกิจการโทรคมนาคม พ.ศ. 2544 ทำให้มีการเปลี่ยนถ่ายอำนาจในการกำกับดูแลด้านกิจการโทรคมนาคม รวมทั้งอำนาจในการจัดสรรเลขหมายโทรคมนาคมจากรัฐวิสาหกิจทั้ง 2 แห่งมาเป็นอำนาจของคณะกรรมการกิจการโทรคมนาคมแห่งชาติ (กทช.) วัตถุประสงค์ของการศึกษาครั้งนี้ เพื่อวิเคราะห์มาตรการจัดสรรเลขหมายของ กทช. ที่ส่งผลกระทบต่อ บมจ.ทีโอที และเพื่อศึกษาการจัดสรรเลขหมายของกทช.เปรียบเทียบกับแนวทางในต่างประเทศ ผลการศึกษาพบว่ามาตรการจัดสรรเลขหมายของ กทช. ได้ส่งผลกระทบต่อ ทศท. ซึ่งเคยอยู่ในฐานะผู้กำกับดูแลและผู้ให้บริการ โดยในฐานะของผู้กำกับดูแลซึ่งเคยได้ประโยชน์จากการบริหารจัดการเลขหมายหมดไป เช่น สิทธิในการกำหนดแผนงานเลขหมาย รวมทั้งผลกระทบทางด้านต้นทุนการให้บริการที่เพิ่มขึ้น ผลกระทบต่อพื้นที่การจัดสรรเลขหมาย เป็นต้น ส่วนในฐานะผู้ให้บริการ ทศท.ซึ่งเคยได้ประโยชน์ทางอ้อมจากการเป็นผู้กำกับดูแล ต้องเผชิญกับสภาวะการแข่งขันกับภาคเอกชนอย่างสูง และจะต้องมีการปรับตัวเองอย่างมากจึงจะสามารถอยู่รอดได้ ส่วนแนวทางการจัดสรรและบริหารเลขหมายของ กทช. เมื่อเปรียบเทียบกับแนวทางในต่างประเทศ พบว่ามีแนวทางในทิศทางเดียวกัน คือมุ่งที่จะสร้างการแข่งขันในตลาด และบริหารจัดการให้การใช้เลขหมายซึ่งเป็นทรัพยากรที่สำคัญเป็นไปอย่างมีประสิทธิภาพ ในทางปฏิบัติ แนวทางของ กทช. ได้เพิ่มการแข่งขันในตลาดมากขึ้น แต่ผลทางด้านประสิทธิภาพ พบว่าสัดส่วนของเลขหมายที่มีการใช้งานต่อเลขหมายที่จัดสรรยังมีอัตราที่ต่ำกว่า 80% ซึ่งแสดงให้เห็นว่าธุรกิจเอกชนได้นำหมายเลขไปถือครองไว้โดยมิได้มีการใช้งาน
DOI: 10.14457/cu.the.2007.1945
title: บทบาทของอินเทอร์เน็ตในการเผยแผ่พระพุทธศาสนาสำหรับเด็กและเยาวชน ศึกษาเฉพาะกรณีเว็บไซต์พลังจิต

description: ศึกษาถึงปัจจัยที่ทำให้เว็บไซต์พลังจิตดอทคอม ซึ่งเป็นเว็บไซต์พระพุทธศาสนาได้รับความนิยมสูงสุด ลักษณะความแตกต่างทางประชากรในการเปิดรับสารเกี่ยวกับพระพุทธศาสนา แรงจูงใจที่ทำให้เด็กและเยาวชนเปิดรับเว็บไซต์พลังจิตดอทคอม และศึกษาความพึงพอใจของเด็กและเยาวชนที่มีต่อรูปแบบและประเภทเนื้อหา ของเว็บไซต์พลังจิตดอทคอม รวมถึงการมีส่วนร่วมในกิจกรรมทางพระพุทธศาสนา และประโยชน์ที่ได้รับหลังจากเข้าไปใช้ประโยชน์จากเว็บไซต์พลังจิตดอทคอม ระเบียบวิธีวิจัยที่ใช้ ได้แก่ การวิจัยเชิงสำรวจ โดยใช้แบบสอบถามในการเก็บข้อมูล การวิเคราะห์เนื้อหา และการสัมภาษณ์เชิงลึกเว็บมาสเตอร์ ทีมงาน เด็กและเยาวชนที่เข้าไปใช้ประโยชน์ในเว็บไซต์พลังจิตดอทคอม ผลการวิจัยพบว่า ปัจจัยที่ทำให้เว็บไซต์พลังจิตดอทคอมได้รับความนิยมสูงสุด ได้แก่ 1) ความหลากหลายของรูปแบบเนื้อหาในการนำเสนอ 2) เนื้อหาและข้อมูลเกี่ยวกับพระพุทธศาสนาที่เข้าใจโดยง่ายและมีความเหมาะสมแก่เด็กและเยาวชน 3) สื่ออินเทอร์เน็ตเป็นช่องทางในการเข้าถึงข้อมูลในด้านพระพุทธศาสนาโดยง่ายของกลุ่มผู้ใช้ที่อยู่ในวัยเด็กและเยาวชน 4) เป็นเว็บไซต์ที่มีความเปิดกว้างทางความคิด ในส่วนของลักษณะความแตกต่างทางประชากรในการเปิดรับสารเกี่ยวกับพระพุทธศาสนา จากการวิจัยพบว่า ลักษณะทางประชากรที่แตกต่างกันไม่มีความสัมพันธ์กับการเปิดรับสารเกี่ยวกับพระพุทธศาสนา ในส่วนของแรงจูงใจ พบว่า เด็กและเยาวชนมีแรงจูงใจในการเปิดรับจากการที่ทำให้ได้รับข้อคิดและคติสอนใจ และจากการศึกษาความพึงพอใจของเด็กและเยาวชนที่มีต่อรูปแบบเนื้อในเว็บไซต์พลังจิต พบว่า เด็กและเยาวชนส่วนใหญ่มีความพึงพอใจต่อเว็บไซต์ในด้านการนำข้อมูลที่ได้จากเว็บไซต์ไปใช้ประโยชน์มากที่สุด สำหรับการเข้าไปใช้ประโยชน์จากเว็บไซต์พลังจิตดอทคอมของเด็กและเยาวชน จากการวิจัยพบว่า เด็กและเยาวชนส่วนใหญ่เข้าไปใช้ประโยชน์จากเว็บไซต์พลังจิตมากที่สุดคือเรื่องกฎแห่งกรรม นอกจากนี้ ในด้านการมีส่วนร่วมในกิจกรรมทางพระพุทธศาสนาและประโยชน์ที่ได้รับหลังจากเข้าไปใช้ประโยชน์จากเว็บไซต์พลังจิต พบว่าเด็กและเยาวชนส่วนใหญ่จะหันมาสนใจการสวดมนต์ภาวนา การรู้จักให้ทาน มีจิตใจที่สงบเยือกเย็นมากขึ้น และการปฏิบัติตนเพื่อเป็นพุทธมามกะที่ดีในวันสำคัญทางศาสนา และมีความสนใจที่จะศึกษาพุทธศาสนาต่อไปมากขึ้นอีกด้วย
DOI: 10.14457/cu.the.2007.1947
title: การศึกษาปัญหาในการบริหารงานก่อสร้างประเภทอาคารในขั้นตอนการส่งมอบงาน

description: ศึกษาประเด็นปัญหาที่เกิดขึ้นในช่วงส่งมอบงานก่อสร้างประเภทอาคาร จนกระทั่งสิ้นสุดระยะเวลาการรับประกัน โดยมีวัตถุประสงค์เพื่อศึกษาค้นคว้า รวบรวมปัญหาต่างๆ ที่เกิดขึ้นในขั้นตอนการส่งมอบงาน วิเคราะห์สาเหตุในแต่ละปัญหา พร้อมนำเสนอแนวทางในการบริหารงานก่อสร้าง ที่ได้มีการใช้ปฏิบัติจริงในการป้องกันและแก้ไขปัญหาในปัจจุบัน การศึกษาในครั้งนี้ได้ใช้วิธีการสัมภาษณ์เป็นหลัก โดยเน้นสัมภาษณ์ตัวปัญหาจากความคิดเห็นของทั้งฝ่ายเจ้าของงาน (สัมภาษณ์ผู้บริหารงานก่อสร้าง) และฝ่ายผู้รับเหมา (สัมภาษณ์วิศวกรที่ควบคุมการทำงาน) โดยนำปัญหาที่รวบรวมได้ไปวิเคราะห์สาเหตุในแต่ละปัญหาโดยใช้แผนผังสาเหตุและผล (Cause effect diagram) และสุดท้ายดำเนินการการสัมภาษณ์ผู้บริหารงานก่อสร้าง เพื่อหาแนวทางที่ผู้บริหารงานก่อสร้างใช้ในการปฏิบัติงาน ในการที่จะช่วยป้องกันและแก้ไขปัญหาที่เหมาะสมกับสภาพการทำงานจริง ของโครงการก่อสร้างประเภทอาคารในประเทศไทย จากการศึกษาพบว่า ระดับความรุนแรง รูปแบบ และจำนวนของการเกิดปัญหาในแต่ละโครงการขึ้นอยู่กับปัจจัย 4 อย่างคือ 1. ชนิด/ประเภทอาคาร 2. ขนาดของโครงการ 3. ศักยภาพของบริษัทผู้รับเหมา และ 4. ชนิดของเจ้าของงาน โดยปัจจัยทั้ง 4 นี้เป็นสิ่งที่ทำให้ในแต่ละโครงการประสบกับปัญหาที่แตกต่างกัน ซึ่งประเด็นปัญหาต่างๆ สามารถจัดกลุ่มได้ ดังนี้ 1. กลุ่มประเด็นปัญหาในด้านคุณภาพงาน 2. กลุ่มประเด็นปัญหาด้านระยะเวลา 3. กลุ่มประเด็นปัญหาในด้านการเงิน 4. กลุ่มประเด็นปัญหาในด้านเอกสาร 5. กลุ่มประเด็นปัญหาในด้านการตรวจงาน 6. กลุ่มประเด็นปัญหาการไม่ได้รับความสะดวกต่างๆ และ 7. กลุ่มประเด็นปัญหาในด้านความไม่ชัดเจน (ความเข้าใจที่ไม่ตรงกัน) โดยการศึกษานี้ได้นำเสนอวิธีการที่เหมาะสมในการใช้ป้องกันและแก้ไขปัญหาในแต่ละกลุ่ม ทั้งนี้เพื่อเป็นแนวทางในการจัดการกับปัญหาดังกล่าว ที่จะเกิดขึ้นในช่วงส่งมอบงานก่อสร้าง
DOI: 10.14457/cu.the.2007.1948
title: หลักกรรมสิทธิ์ในทรัพย์และความขัดแย้งอันเกิดจากกรรมสิทธิ์ในสังคมไทย

description: สังคมที่มีระบอบการปกครองแบบเสรีประชาธิปไตยทั้งหลาย หากจะให้มีปกติสุขย่อมจำเป็นที่จะต้องมีหลักการสำคัญที่ทุกฝ่ายยึดถือเป็นรากฐานในการปฏิบัติ หรือดำเนินกิจกรรมต่างๆ ภายในสังคม ซึ่งเกี่ยวข้องกับเศรษฐกิจ สังคม และการเมือง ในอันที่จะยึดโยงสังคมไว้ด้วยกันอย่างแนบแน่น ไม่แตกร้าวแตกแยก หลักการสำคัญที่ว่าก็คือ “หลักกรรมสิทธิ์ในทรัพย์” มนุษย์มีความต้องการปัจจัย 4 เพื่อการดำรงชีวิต แต่สิ่งเหล่านี้จักต้องได้รับการผลิต วิถีการผลิตในแต่ละสังคมจะขึ้นอยู่กับนโยบายทางเศรษฐกิจและสังคมของสังคมนั้น หรือความสัมพันธ์ระหว่างมนุษย์และธรรมชาติ และความสัมพันธ์ทางการผลิต หรือความสัมพันธ์ระหว่างมนุษย์ด้วยกันในกระบวนการผลิต ความสัมพันธ์ภายใต้โครงสร้างดังกล่าวจึงเป็นปฏิสัมพันธ์เชิงอำนาจระหว่างชนชั้น ที่ตั้งอยู่บนฐานการช่วงชิงผลประโยชน์และสิทธิในการเข้าถึงปัจจัยการผลิต การเปลี่ยนแปลงนั้นเกิดจากแรงผลักดันของฝ่ายใด ผลของการเปลี่ยนแปลงได้กระทบต่อการถือครองกรรมสิทธิ์ในทรัพย์ ดังนั้นวัตถุประสงค์ของการวิจัยก็คือ (1) ประมวลเนื้อหาแนวคิดทฤษฎีเกี่ยวกับหลักกรรมสิทธิ์ในทรัพย์ (2) ศึกษาการพัฒนาการบทบาทและความสำคัญของหลักกรรมสิทธิ์ในทรัพย์ต่อความขัดแย้งในสังคมไทย (3) ศึกษาตัวอย่างความขัดแย้งในสังคมไทยกับมิติหลักกรรมสิทธิ์ในทรัพย์ ก่อนปี พ.ศ. 2475 ประเทศไทยมีระบบการปกครองแบบสมบูรณาญาสิทธิราช กษัตริย์เป็นเจ้าชีวิตและเจ้าของที่ดินทั้งหมด ราษฎรมีเพียงสิทธิอาศัยและทำกินบนที่ดิน ไม่อาจนับเป็นกรรมสิทธิ์ในที่ดินได้ จนมาในปี พ.ศ. 2398 รัฐบาลไทยบรรลุข้อตกลงสนธิสัญญาการค้าเบาว์ริงกับประเทศอังกฤษ อันมีผลให้เกิดการผลิตเพื่อการค้าขึ้นระบบกรรมสิทธิ์ในที่ดินเริ่มคลี่คลาย เอกชนมีกรรมสิทธิ์ในที่ดินได้ แต่สิทธิดังกล่าวยังกระจุกตัวอยู่ในกลุ่มกษัตริย์ ขุนนางและพ่อค้าต่างชาติ อาจกล่าวได้ว่า ระบบกรรมสิทธิ์จึงมี 3 ลักษณะ (1) ระบบกรรมสิทฺธิ์ของกษัตริย์ (2) ระบบกรรมสิทธิ์ของเอกชน (3) ระบบกรรมสิทธิ์ของชุมชน จนปี พ.ศ. 2475 ประเทศไทยเปลี่ยนแปลงการปกครองไปสู่ระบบประชาธิปไตย และในปี พ.ศ. 2497 รัฐบาลได้ออกประมวลกฎหมายที่ดิน พ.ศ. 2497 ยอมรับกรรมสิทธิ์เอกชน ซึ่งได้รับการบังคับใช้จนกระทั่งวันที่ 13 มกราคม 2502 ก็ถูกยกเลิกโดยประกาศของคณะปฏิวัติ ฉบับที่ 49 การยกเลิกบทบัญญัติว่าด้วยการกำหนดสิทธิในที่ดิน เกิดจากแรงผลักดันทางการเมืองที่สนับสนุนระบบเศรษฐกิจทุนนิยม มีผลให้กลุ่มทุนสามารถเข้าถือครองที่ดินได้โดยไม่จำกัดจำนวน เกษตรกรผู้ยากไร้มีที่ดินเพียงเล็กน้อยในการผลิตเพื่อยังชีพ จึงไม่สามารถทานอำนาจทุนและต้องสูญเสียที่ดินในที่สุด ดังนั้นตั้งแต่นั้นมาจนถึงปัจจุบันจึงมีเพียงระบบกรรมสิทธิ์ในที่ดินของรัฐและเอกชนเท่านั้น ละเลยความมีอยู่ของระบบกรรมสิทธิ์ชุมชนไปอย่างสิ้นเชิง อันเป็นเหตุแห่งความขัดแย้งมากมายในสังคมไทยตลอดมาจนถึงปัจจุบัน สรุปได้ว่า (1) ผลผลิตของโครงสร้างระบอบเศรษฐกิจทุนนิยมไทย ที่มีการยึดโยงกันอย่างแน่นแฟ้นระหว่างกลุ่มการเมืองและทุนเอกชน หรือทุนการเมืองทำให้การแสดงออกซึ่งอำนาจอธิปไตยของผู้แทนราษฎรเหล่านั้น ไม่ตรงกับเจตนาส่วนรวมของประชาชนได้ ก่อให้เกิดการบิดเบือนของสถาบันทางสังคมที่ทำหน้าที่ควบคุม และกำกับการจัดสรรกรรมสิทธิ์ในทรัพย์สินในสังคมไทย (2) การลดหรือการแก้ปัญหาความขัดแย้งในสังคมไทยคำตอบ จึงจำเป็นต้องอาศัยการวิเคราะห์บนแนวคิดจากเศรษฐศาสตร์การเมืองของหลักกรรมสิทธิ์ในทรัพย์สิน การเปลี่ยนแปลงวิถีการผลิตซึ่งนำไปสู่การเปลี่ยนแปลงโครงสร้างส่วนบน และในทางกลับกันควบคู่กันไป
DOI: 10.14457/cu.the.2007.1949
title: เกณฑ์การคัดเลือกผู้ได้รับสิทธิโครงการบ้านเอื้ออาทรกับความสามารถในการผ่อนชำระหนี้เพื่อที่อยู่อาศัย : กรณีศึกษา ลูกค้าโครงการบ้านเอื้ออาทร บางโฉลง 1 จังหวัดสมุทรปราการ

description: รัฐบาล พ.ต.ท. ทักษิณ ชินวัตร มอบหมายให้การเคหะฯ จัดสร้างที่อยู่อาศัยให้แก่ผู้มีรายได้น้อย ที่มีรายได้ครัวเรือนต่อเดือนไม่เกิน 15,000 บาท (ณ ปี 2546) คือ โครงการบ้านเอื้ออาทร จำนวน 601,727 หน่วย ภายในระยะเวลา 5 ปี (พ.ศ. 2546-2550) โดยในช่วง 5 ปีแรกกำหนดอัตราดอกเบี้ยคงที่ 4-6% หลังจาก 5 ปีใช้อัตราดอกเบี้ยลอยตัว วิทยานิพนธ์นี้จึงมีวัตถุประสงค์เพื่อศึกษาที่มาของเกณฑ์ที่ใช้ในการคัดเลือกผู้ได้รับสิทธิโครงการบ้านเอื้ออาทร และศึกษาความสามารถในการผ่อนชำระหนี้เพื่อที่อยู่อาศัยของผู้ได้รับสิทธิให้เข้าอยู่อาศัยในโครงการบ้านเอื้ออาทร โดยผู้วิจัยได้เลือกผู้อยู่อาศัยในโครงการบ้านเอื้ออาทร บางโฉลง 1 จังหวัดสมุทรปราการ เป็นกรณีศึกษา กลุ่มประชากรที่ศึกษาคือ ผู้อยู่อาศัยในโครงการบ้านเอื้ออาทร บางโฉลง 1 จำนวน 836 หน่วย โดยใช้วิธีการสัมภาษณ์แบบเจาะลึกด้วยแบบสัมภาษณ์ที่มีโครงสร้าง ได้กลุ่มตัวอย่าง 58 ราย (20% ของกลุ่มประชากรเป้าหมาย) และสุ่มตัวอย่างตามวิธีการสุ่มแบบบังเอิญ ผลการศึกษาพบว่า 1. กลุ่มตัวอย่างประมาณครึ่งหนึ่งมีรายได้ครัวเรือนต่อเดือนมากกว่า 18,000 บาท (รายได้ ณ ปี 2549) โดยรายได้ดังกล่าวได้คำนวณรวมรายได้จากอาชีพเสริมและรายได้ของผู้อยู่อาศัยร่วมกับผู้ได้รับสิทธิด้วย 2. กลุ่มตัวอย่างส่วนใหญ่มีความสามารถในการชำระหนี้ตามเงื่อนไขการผ่อนชำระของโครงการบ้านเอื้ออาทรปัจจุบัน เนื่องจากเงินงวดในช่วง 5 ปีแรก เป็นจำนวนเงินงวดที่น้อยกว่าเงินงวดที่คำนวณตามเงื่อนไขปกติของ ธนาคารอาคารสงเคราะห์ แต่เมื่อครบกำหนดการเช่าซื้อกับการเคหะฯ 5 ปี ซึ่งเงินงวดจะปรับเพิ่มขึ้นตามอัตราดอกเบี้ยลอยตัว (MRR – 0.5%) กลุ่มตัวอย่างประมาณ 1 ใน 4 มีแนวโน้มจะไม่มีความสามารถ ในการชำระหนี้ เนื่องจากเงินงวดที่จะปรับเพิ่มขึ้นตามอัตราดอกเบี้ยลอยตัว มีจำนวนมากกว่าจำนวนเงินออมต่อเดือนในปัจจุบันของกลุ่มตัวอย่างดังกล่าว ข้อเสนอแนะจากการศึกษาคือ 1. การคำนวณรายได้ของผู้ได้รับสิทธิควรพิจารณารายได้จากอาชีพเสริมและรายได้ของผู้อยู่อาศัยร่วมกับผู้ได้รับสิทธิประกอบด้วย เพื่อคัดเลือกผู้ได้รับสิทธิซึ่งเป็นผู้มีรายได้น้อยที่ควรได้รับการอุดหนุนด้านที่อยู่อาศัยตรงตามเป้าหมายของโครงการ 2. การเคหะฯ ควรร่วมมือกับ ธนาคารอาคารสงเคราะห์ ในการให้ความรู้เกี่ยวกับการสร้างวินัยทางการเงินและการวางแผนการออมเพื่อซื้อที่อยู่อาศัยแก่ผู้ได้รับสิทธิ เพื่อกระตุ้นให้ผู้ได้รับสิทธิมีการวางแผนการออมเพื่อซื้อที่อยู่อาศัย ซึ่งจะทำให้ ผู้ได้รับสิทธิมีความสามารถในการผ่อนชำระหนี้ตามเงื่อนไขการผ่อนชำระของโครงการบ้านเอื้ออาทรในอนาคตเพิ่มมากขึ้น และเนื่องจากการศึกษานี้เลือกศึกษาเฉพาะผู้อยู่อาศัยในโครงการบ้านเอื้ออาทร บางโฉลง 1 จ. สมุทรปราการ หากมีการขยายการศึกษาไปยังโครงการบ้านเอื้ออาทรโครงการอื่นๆ จะทำให้ได้รับข้อมูลที่ครบถ้วนมากขึ้น เพื่อเป็นแนวทางในการปรับปรุงเกณฑ์การคัดเลือก ผู้ได้รับสิทธิโครงการบ้านเอื้ออาทร และเป็นข้อเสนอแนะแก่หน่วยงานที่เกี่ยวข้องกับการดำเนินนโยบายที่อยู่อาศัยสำหรับผู้มีรายได้น้อยโครงการอื่นๆ ต่อไป
DOI: 10.14457/cu.the.2007.1950
title: การศึกษาการปฏิบัติงานของวิศวกรกับการปฏิบัติงานที่ดีในงานก่อสร้างในประเทศไทย

description: การที่จะให้การก่อสร้างอยู่ในหลักการปฏิบัติงานที่ดีนั้น นอกเหนือจากการบรรลุวัตถุประสงค์ทางด้านผลกำไร ระยะเวลาในการก่อสร้าง ผู้ประกอบการและวิศวกรที่ดีต้องยึดถือหลักจรรยาบรรณและหลักกฎหมายเป็นสำคัญ งานวิจัยนี้มีวัตถุประสงค์เพื่อศึกษา ปัญหาการกระทำที่ไม่สอดคล้องกับการปฏิบัติงานที่ดีของวิศวกรไทย และจัดทำข้อเสนอแนะแนวทางแก้ปัญหาในกรณีที่เกิดขึ้น การวิจัยนี้ได้ทำการศึกษาปัญหาการปฏิบัติงาน ที่ไม่สอดคล้องกับการปฏิบัติงานที่ดีโดยการสัมภาษณ์ผู้เชี่ยวชาญจำนวน 10 ท่าน และจัดทำแบบสำรวจเพื่อหาระดับการพบเห็นปัญหา ความถี่ที่เกิดขึ้นและความรุนแรง จากความคิดเห็นของวิศวกรจำนวน 62 ท่าน การวิเคราะห์ได้ใช้หลักสถิติในการประมวลผลข้อมูลเพื่อหาผลสรุปภาพรวมของปัญหามาใช้ เพื่อจัดกลุ่มประเด็นปัญหาที่ควรได้รับการเสนอแนวทางแก้ไข และมีการเปรียบเทียบลักษณะปัญหาที่พบระหว่างกลุ่มตัวอย่างที่มีประสบการณ์ต่างกัน การวิเคราะห์ถึงสาเหตุของปัญหาได้ใช้หลักการแผนผังเหตุและผล จากผลการศึกษาพบว่า จากปัญหาที่มีความสำคัญมากที่สุด 3 อันดับแรกเป็นประเด็นปัญหาเรื่อง (1) วิศวกรปล่อยให้ลูกจ้างเพิกเฉยละเลยต่อคำห้าม คำเตือน หรือกฎข้อบังคับเกี่ยวกับความปลอดภัยในการทำงาน (2) ปัญหาความแข็งแรงของสิ่งปลูกสร้างชั่วคราว (3) การเก็บวัสดุที่ใช้ในงานก่อสร้างไม่ได้มาตรฐาน ส่วนในประเด็นปัญหาทางด้านจรรยาบรรณที่พบเห็นมากที่สุด ได้แก่ ปัญหาที่วิศวกรลงนามรับผิดชอบงานแต่ไม่ควบคุมและดูแลพบเห็นถึง 76% จากการสรุปข้อเสนอแนะในการปฏิบัติงานสำหรับวิศวกรพบว่า วิศวกรส่วนใหญ่ให้ข้อเสนอแนะไปในทิศทางเดียวกัน ได้แก่ (1) วิศวกรควรยึดแนวทางในการแก้ไขโดยการเปิดเผยข้อมูลอย่างตรงไปตรงมา (2) วิศวกรต้องไม่ลงนามรับรองแบบที่ตัวเองไม่มีความสามารถหรือไม่ได้ควบคุมดูแล (3) วิศวกรต้องให้คำแนะนำและสามารถปรับปรุงสภาพการทำงาน โดยยึดหลักกฎหมายและความปลอดภัยเป็นอันดับแรก
DOI: 10.14457/cu.the.2007.1951
title: พิษของแคดเมียมต่อม้ามของปลานิล

description: ทดสอบพิษมาตรฐานของแคดเมียมในปลานิลน้ำหนักประมาณ 20-35 กรัม ปลาถูกนำมาปรับสภาพและทดสอบกับแคดเมียมคลอไรด์ความเข้มข้น 0.1 ถึง 10 มิลลิกรัมต่อลิตรเป็นระยะเวลานาน 96 ชั่วโมง การทดสอบเป็นลักษณะน้ำนิ่ง (แสง 12 ชั่วโมง อุณหภูมิ 25.5 ถึง 27 องศาเซลเซียส ค่าการละลายของออกซิเจน 5.4 ถึง 5.6 มิลลิกรัมต่อลิตร ค่าความเป็นด่าง 6-7 และค่าความกระด้าง 50 มิลลิกรัมต่อลิตรแคลเซียมคาร์บอเนต) ผู้วิจัยวัดระดับแคดเมียมในอ่างทดสอบตลอดช่วงเวลาที่ทำการทดสอบพิษ สังเกตลักษณะอาการของปลา อัตราการตายสะสม การเกิดไลปิดเปอร์ออกซิเดชันและจุลพยาธิวิทยาของม้ามในปลานิล และนอกจากนี้ยังศึกษากลไกการตอบสนองของเซลล์ในระบบภูมิคุ้มกัน โดยดูการแสดงออกของ NF-kB (c-Rel) โปรตีน บีเซลล์และ IgM โดยใช้เทคนิคอิมมูโนฮิสโตเคมี จากการศึกษาพบว่า ปลามีอัตราการตายเพิ่มสูงขึ้นเมื่อแคดเมียมมีความเข้มข้นสูงขึ้น พบการเพิ่มขึ้นของการเกิดไลปิดเปอร์ออกซิเดชันอย่างมีนัยสำคัญทางสถิติ (P&lt;0.05) นอกจากนี้พบความผิดปกติของจุลพยาธิวิทยาของม้ามปลา โดยความรุนแรงของความผิดปกติจะมีความสัมพันธ์กับขนาดของสารพิษในอ่างทดสอบ ลักษณะความผิดปกติจากม้ามปลาที่ได้รับแคดเมียม ได้แก่ Ellipsoidal tissue enlargement การรวมกลุ่มของ Melanomacrophage (macrophage aggregation), Vacuolar degeneration และ Edematous capillary ของหลอดเลือดฝอยใน white pulp ที่เกิดพิษ พบการเปลี่ยนแปลงภูมิคุ้มกันของปลานิลต่อแคดเมียมโดยพบการเพิ่มขึ้นของบีเซลล์ (IgM) อย่างมีนัยสำคัญทางสถิติ (P &lt; 0.05) และการเปลี่ยนแปลงดังกล่าวมีความสัมพันธ์กับขนาดของแคดเมียมที่ใช้ทดสอบ ในการทดลองครั้งนี้ผู้วิจัยไม่สามารถตรวจพบการแสดงออกของ NF-kB (c-Rel) โปรตีนในม้ามปลานิล ทั้งนี้อาจเนื่องมาจากการที่แอนติบอดีที่ใช้ในครั้งนี้ไม่มีความจำเพาะต่อ NF-kB (c-Rel) โปรตีนของปลานิลหรือแอนติบอดีที่ใช้ในการทดลองนี้ ไม่เหมาะสมในการทดสอบด้วยเทคนิคอิมมูโนฮีสโตเคมี การทดลองครั้งนี้ยืนยันความเป็นพิษของแคดเมียมต่อเนื้อเยื่อม้ามปลานิล โดยระดับความเป็นพิษขึ้นกับปริมาณแคดเมียมที่ได้รับ (dose dependent) โดยใช้ปลานิลซึ่งเป็นปลาที่มีความทนทานและมีพัฒนาการปรับตัวเข้ากับสิ่งแวดล้อมในเขตร้อนได้ดี แคดเมียมมีพิษต่อหลายระบบ การประเมินความเสี่ยงจากพิษ จึงควรต้องพิจารณาถึงพัฒนาการด้านชีวเคมีและกายวิภาคของสัตว์ทดสอบ ในแง่ที่เกี่ยวข้องกับระบบภูมิคุ้มกันด้วย
DOI: 10.14457/cu.the.2007.1952
title: การวิเคราะห์บทบาทของคณะกรรมการกิจการโทรคมนาคมแห่งขาติ (กทช.) ต่อตลาดเสรีโทรคมนาคม

description: ศึกษาความเป็นอิสระของคณะกรรมการกิจการโทรคมนาคมแห่งชาติ (กทช.) จากกลุ่มผลประโยชน์ในธุรกิจโทรคมนาคม โดยวิเคราะห์กระบวนการสรรหาคณะกรรมการกิจการโทรคมนาคมแห่งชาติ นอกจากนี้ยังศึกษาถึงความเท่าเทียมและเป็นธรรมในการแข่งขันของผู้ให้บริการโทรคมนาคมในตลาด ภายใต้การกำกับดูแลของคณะกรรมการกิจการโทรคมนาคมแห่งชาติ จากการศึกษากระบวนการสรรหาคณะกรรมการกิจการโทรคมนาคมแห่งชาติพบว่า การกำหนดหลักเกณฑ์และวิธีการคัดเลือกบุคคลที่สมควรได้รับการเสนอรายชื่อเป็น คณะกรรมการกิจการโทรคมนาคมแห่งชาติ หรือการลงคะแนนคัดเลือกบุคคลเพื่อแต่งตั้งเป็นคณะกรรมการกิจการโทรคมนาคมแห่งชาติ ตลอดจนความสัมพันธ์ระหว่างคณะกรรมการสรรหาคณะกรรมการกิจการโทรคมนาคมแห่งชาติและผู้ได้รับการเสนอชื่อเป็น คณะกรรมการกิจการโทรคมนาคมแห่งชาติ กับกลุ่มผลประโยชน์ในกลุ่มธุรกิจโทรคมนาคม รวมทั้งกระบวนการตรวจสอบการดำเนินงานของคณะกรรมการกิจการโทรคมนาคมแห่งชาติ ยังคงมีข้อบกพร่องหรือข้อกังขาอยู่หลายประการ ที่ทำให้เกิดความสงสัยในคุณสมบัติของคณะกรรมการกิจการโทรคมนาคมแห่งชาติ ว่ามีความเป็นอิสระจริงหรือไม่ สำหรับผลการศึกษาสภาพการแข่งขันในตลาดโทรคมนาคมภายใต้การกำกับดูแลของคณะกรรมการกิจการโทรคมนาคมแห่งชาติพบว่า มีแนวโน้มที่จะเกิดการแข่งขันอย่างไม่เท่าเทียมและเป็นธรรม ระหว่างผู้ให้บริการโทรคมนาคมในตลาด เนื่องจากมีผู้ให้บริการโทรคมนาคมบางรายได้รับประโยชน์จากการปฏิบัติหรือไม่ปฏิบัติหน้าที่ ในการกำกับดูแลกิจการโทรคมนาคมของคณะกรรมการกิจการโทรคมนาคมแห่งชาติ ทำให้น่าเชื่อได้ว่าคณะกรรมการกิจการโทรคมนาคมแห่งชาติ อาจจะไม่มีความเป็นกลางในการกำกับดูแลกิจการโทรคมนาคม เพื่อให้ผู้ให้บริการโทรคมนาคมในตลาดสามารถแข่งขันกันได้อย่างเสมอภาคและมีประสิทธิภาพ
DOI: 10.5258/soton/d1019
title: Cerebral and systemic inflammation in Dementia with Lewy bodies and Alzheimer's disease

description: Dataset supporting the thesis 'Inflammation in Dementia with Lewy bodies and Alzheimer’s disease' by Amin.Datasets from two studies: 1) Cerebral inflammation in Dementia with Lewy bodies (CIDL) - a human post-mortem study, and 2) Systemic inflammation in Dementia with Lewy bodies and Alzheimer's disease (SILAD) - an observational clinical study.
DOI: 10.14457/cu.the.2007.1953
title: ความสัมพันธ์ของผลิตภัณฑ์มวลรวมจังหวัดกับการพัฒนาเศรษฐกิจและสังคมของชุมชนในจังหวัดสระบุรี

description: การวิจัยนี้มีวัตถุประสงค์ 2 ประการ คือ 1) เพื่อศึกษาผลจากการพัฒนากิจกรรม สามารถกระตุ้นผลผลิตของผลิตภัณฑ์จังหวัด (GPP) กับการกระจายรายได้เพื่อการพัฒนาเศรษฐกิจและสังคมชุมชนจังหวัดสระบุรี 2) เพื่อศึกษากลุ่มผลประโยชน์ใดที่ได้รับประโยชน์จาการพัฒนากิจกรรมเพื่อเพิ่มผลผลิตจังหวัดของจังหวัดสระบุรี การศึกษาครั้งนี้ได้เลือกใช้ระเบียบวิธีวิจัยเชิงคุณภาพ โดยมุ่งเน้นศึกษาวิเคราะห์จากข้อมูลเชิงเอกสารเป็นหลัก เพื่อวิเคราะห์ในแต่ละประเด็นในเชิงลึก ประกอบกับการเก็บรวบรวมข้อมูลจากการประชุมระดมสมองโดยใช้วิธีการสนทนากลุ่มเฉพาะ (Focus group) ของกลุ่มตัวอย่างที่เกี่ยวข้องกับการพัฒนาเศรษฐกิจและสังคมของชุมชนในจังหวัดสระบุรี รวมทั้งสิ้น 292 คน ซึ่งผลการวิจัยแบ่งออกได้เป็น 3 ส่วน ผลการวิจัยในส่วนแรก ศึกษาความสำคัญของผลิตภัณฑ์มวลรวมจังหวัด (GPP) ที่มีต่อการพัฒนาเศรษฐกิจและสังคมของจังหวัดสระบุรี พบว่า ผลิตภัณฑ์จังหวัด (GPP) แสดงสภาวการณ์ผลิตของจังหวัด เป็นข้อมูลใช้ประโยชน์ในการวางแผนพัฒนาจังหวัด และเป็นเครื่องมือในการประเมินผลการพัฒนาของจังหวัด ในส่วนที่สอง ผลจากการพัฒนากิจกรรมสามารถกระตุ้นผลผลิตของผลิตภัณฑ์จังหวัด ที่มีต่อการนำไปสู่การกระจายรายได้เพื่อการพัฒนาเศรษฐกิจและสังคมชุมชนของจังหวัดสระบุรี พบว่า การเพิ่มขึ้นของผลิตภัณฑ์จังหวัด เป็นการพัฒนาโดยให้ความสำคัญในด้านความเจริญเติบโตในระดับมหภาคและเป็นภาพรวมกว้างๆ รวมทั้งใช้ตัวแปรทางด้านเศรษฐกิจเป็นเครื่องวัด ส่วนตัวแปรทางด้านสังคม มักจะถูกละเลย ซึ่งไม่สามารถนำไปสู่การกระจายรายได้เพื่อการพัฒนาเศรษฐกิจและสังคมของชุมชนในจังหวัดสระบุรี ในส่วนที่สาม กลุ่มผลประโยชน์ที่ได้รับจากการพัฒนากิจกรรมเพื่อเพิ่มผลผลิตของผลิตภัณฑ์จังหวัดของจังหวัดสระบุรีคือ กลุ่มทุนอุตสาหกรรม กลุ่มทุนพาณิชย์ กลุ่มบรรษัทข้ามชาติ กลุ่มธุรกิจเอกชนและกลุ่มนักการเมือง
DOI: 10.14457/cu.the.2007.1954
title: วงปี่พาทย์เมือง จังหวัดเชียงใหม่

description: การดำเนินการวิจัยเรื่อง วงปี่พาทย์เมือง จังหวัดเชียงใหม่ ผู้วิจัยตั้งวัตถุประสงค์ 3 ข้อ คือ ศึกษาประวัติความเป็นมาของวงป้าดเมือง ศึกษารูปแบบการบรรเลง วงป้าดเมืองในพิธีกรรมต่างๆ และระเบียบวิธีการบรรเลง ผลการวิจัยพบว่า ประวัติของวงปี่พาทย์เมืองเป็นการร่วมวงของชนชาติมอญ ชนชาติพม่า และชนชาติไทย ซึ่งดูจากเครื่องดนตรีที่อยู่ในวงป้าดเมืองจะมีเครื่องดนตรีที่เหมือนกับเครื่องดนตรีของทั้ง 3 ชนชาติ วัตถุประสงค์ข้อ 2 พบว่ารูปแบบการจัดวงของวงป้าดเมืองผลการวิจัยพบว่า จะมีรูปแบบการจัดวงแบบเครื่องห้าของวงปี่พาทย์ภาคกลาง จะมีรูปแบบที่แตกต่างไปอยู่ที่การวางกลองเต่งทิง ซึ่งจะวางตามลักษณะของงาน โดยงานศพ งานปอยหลวงจะตั้งกลองเต่งทิงไว้หลังระนาดทุ้ม ส่วนงานฟ้อนผีจะตั้งกลองเต่งทิ้งข้างระนาดทุ้ม การจับไม้และท่านั่งบรรเลงของวงปี่พาทย์เมือง ผลการวิจัยพบว่า ไม่มีแบบแผนในการจับไม้บรรเลงอย่างมีแบบแผน การนำวงป้าดเมืองไปกับบรรเลงานประเภทต่างๆ จะมีระเบียบที่คล้ายกันจะแตกต่างกันที่การวางเพลงในการบรรเลงในแต่ละงาน แต่เพลงแรกที่บรรเลงจะบรรเลงเพลงปราสาทไหวเหมือนกันทุกวงซึ่ง ถือว่าเป็นเพลงโหมโรงของวงปี่พาทย์เมืองเหนือ ระเบียบวิธีการบรรเลงวงป้าดเมืองจังหวัดเชียงใหม่ ผลการวิจัยพบว่า ทำนองเพลงของวงปี่พาทย์เมืองมีการตีหน้าทับที่ซับซ้อนประโยค สำนวนหลากหลายไม่เหมือนกันแม้แต่ในวงเดียวกันก็บรรเลงไม่เหมือนกัน ซึ่งอยู่ที่ผู้บรรเลงจะใส่ลูกเล่นแบบใด ส่วนทำนองเพลงของวงปี่พาทย์เมืองมีทำนองที่หลากหลายมีทั้งทำนองแบบจาวๆ และทำนองถี่ ซึ่งไม่มีรูปแบบของการบรรเลงอย่างเป็นมาตรฐาน แต่เป็นลักษณะสำเนียงของดนตรีทางเหนือคือ มีการบรรเลงทางฆ้องวงใหญ่หลายรูปแบบเช่นการเสี้ยวมือ การบรรเลงสลับมือโดยยืนเสียงเดียวเป็นหลัก และในการบรรเลงแต่ละเพลงจะบรรเลงหลายเที่ยวติดต่อกันใช้เวลาบรรเลงนานประมาณ 10-20 นาที ต่อการบรรเลง 1 ครั้ง จะพัก 5-10 นาที ซึ่งสืบทอดมาถึงปัจจุบัน